**VEREJNÁ VYHLÁŠKA**

**Prerokovanie návrhu Zmien a doplnkov 01/2022**

**Územného plánu obce Dolné Dubové**

Obec Dolné Dubové, ako orgán územného plánovania v zmysle § 16 ods. 2 zákona č. 50/1976 Zb. o územnom plánovaní a stavebnom poriadku (Stavebný zákon) v znení neskorších noviel oznamuje verejnosti, že v termíne

**od 22. júla 2022  do  22. augusta 2022**

bude prebiehať prerokovanie návrhu riešenia **Zmien a doplnkov 01/2022** **Územného plánu obce Dolné Dubové**.

Návrh riešenia Územného plánu obce je vypracovaný v zmysle § 11 Stavebného zákona a  vyhlášky MŽP SR č. 55/2001 Z.z. o územnoplánovacích podkladoch a územnoplánovacej dokumentácii a bude po prerokovaní schválený Obecným zastupiteľstvom obce Dolné Dubové.

Dokumentácia návrhu Zmien a doplnkov 01/2022 Územného plánu obce Dolné Dubové bude v zmysle § 22 odsek 1) Stavebného zákona vystavená v zákonnej 30 dňovej lehote k verejnému nahliadnutiu:

- na Obecnom úrade v Dolnom Dubovom (v tlačenej papierovej forme)

- na webovej stránke obce ([www.dolnedubove.sk](https://dolnedubove.sk/wp-admin/admin.php?page=memphis-documents.php&mdocs-cat=mdocs-cat-37)) (v elektronickej forme vo formáte .pdf ).

V zmysle § 22 odsek 1) Stavebného zákona môže verejnosť podať pripomienky a stanoviská k návrhu riešenia Územného plánu obce v písomnej forme doručením na Obecný úrad v Dolnom Dubovom v lehote do 30 dní odo dňa zverejnenia oznámenia. Na pripomienky podané po tomto termíne sa neprihliada.

Ing. Jozef Čapkovič

starosta obce

Vyvesené dňa : 22.07.2022

Zvesené dňa :